# SAKSPROTOKOLL

|  |  |
| --- | --- |
| Arkivsak-dok. | 16/01394 |
| Arkivkode |  |
| Saksbehandler | Håkon Økland |

|  |  |  |
| --- | --- | --- |
| Behandlet av | Møtedato | Saknr |
| 1 Formannskapet | 08.12.2016 | 100/16 |
| 2 Kommunestyret | 15.12.2016 | 68/16 |

Revisjon av plan for snøskuterløyper med forskrift - 2. gangs behandling

Kommunestyret har behandlet saken i møte 15.12.2016 sak 68/16

Møtebehandling

Rådmannen v/ Håkon Økland besvarte spørsmål.

Otto J. Derås satte frem følgende forslag: Løype 9 Røssvassdammen til Korgfjellet etableres nå.

Christer Skreslett satte frem følgende forslag: Løype 9 tas opp som egen sak på første kommunestyremøte etter jul. I tidsrommet før neste møte skal det gjennomføres en dialog mellom Hemnes kommune og Reindriftsnæringen, med mål om enighet for en varig etablering for løype 9.

Votering

Det ble først stemt over Otto J. Derås sitt forslag.

Forslaget falt med 9 mot 14 stemmer.

Formannskapet sitt forslag til innstilling første avsnitt ble vedtatt med 22 mot 1 stemme.

Formannskapet sitt forslag til innstilling andre avsnitt ble vedtatt med 19 mot 4 stemmer.

Christer Skreslett sitt forslag ble vedtatt med 19 mot 4 stemmer.

Vedtak

Revidert plan for snøskuterløyper i Hemnes kommune med tilhørende lokal forskrift om kommunalt løypenett, vedtas av Hemnes kommunestyre, jf. motorferdselloven med forskrift om bruk av motorkjøretøyer i utmark og på islagte vassdrag § 4a.

Det utredes et alternativ for en ny løype som følger trase for gamle E6 fra kryss Vesterli til Korgfjellet Fjellstue.

Løype 9 tas opp som egen sak på første kommunestyremøte etter jul. I tidsrommet før neste møte skal det gjennomføres en dialog mellom Hemnes kommune og Reindriftsnæringen, med mål om enighet for en varig etablering for løype 9.